Настоящият документ представлява одобрената продуктова информация на LysaKare, като са подчертани промените, настъпили в резултат на предходната процедура, които засягат продуктовата информация (EMA/N/0000273490).

За повече информация вижте уебсайта на Европейската агенция по лекарствата: https://www.ema.europa.eu/en/medicines/human/EPAR/lysakare

















ПРИЛОЖЕНИЕ I

КРАТКА ХАРАКТЕРИСТИКА НА ПРОДУКТА


1.	ИМЕ НА ЛЕКАРСТВЕНИЯ ПРОДУКТ

LysaKare 25 g/25 g инфузионен разтвор


2.	КАЧЕСТВЕН И КОЛИЧЕСТВЕН СЪСТАВ

Един сак от 1 000 ml съдържа 25 g L-аргининов хидрохлорид (L-arginine hydrochloride) и 25 g L‑лизинов хидрохлорид (L-lysine hydrochloride).

За пълния списък на помощните вещества вижте точка 6.1.


3.	ЛЕКАРСТВЕНА ФОРМА

Инфузионен разтвор

Бистър, безцветен разтвор без видими частици
pH: 5,1 до 6,1
Осмолалитет: 420 до 480 mOsm/kg


4.	КЛИНИЧНИ ДАННИ

4.1	Терапевтични показания

LysaKare е показан за намаляване на радиационната експозиция на бъбреците по време на пептиднорецепторна радионуклидна терапия (PRRT) с лутециев (177Lu) оксодотреотид при възрастни.

4.2	Дозировка и начин на приложение

LysaKare е показан за приложение при PRRT с лутециев (177Lu) оксодотреотид. Поради това той трябва да се прилага само от медицински специалист, който има опит в прилагането на PRRT.

Дозировка

Възрастни
Препоръчителната схема на лечение при възрастни се състои от инфузия на един цял сак LysaKare, съпътствана от инфузия лутециев (177Lu) оксодотреотид, дори когато при пациентите е необходимо намаляване на дозата на PRRT.

Антиеметици
Препоръчва се премедикация с антиеметик 30 минути преди началото на инфузията LysaKare с цел намаляване на честотата на гадене и повръщане. В случай на тежко гадене или повръщане по време на инфузията на LysaKare въпреки превантивно прилагане на антиеметик, може да се приложи антиеметик от различен фармакологичен клас.

Моля, направете справка с пълната кратка характеристика на антиеметика за указания за приложение.

Специални популации
Старческа възраст
Има ограничени данни от употребата на LysaKare при пациенти на възраст на и над 65 години.
Има по-голяма вероятност пациентите в старческа възраст да са с намалена бъбречна функция и поради това трябва да се внимава при определяне дали пациентът е подходящ за лечение въз основа на креатининовия клирънс (вж. точка 4.4).

Чернодробно увреждане
Употребата на аргинин и лизин не е проучвана специално при пациенти с тежка степен на чернодробно увреждане (вж. точка 4.4).

Бъбречно увреждане
Поради потенциала за клинични усложнения, свързани с обемно претоварване и повишаване на серумните нива на калий, които се свързват с употребата на LysaKare, този лекарствен продукт не трябва да се прилага при пациенти с креатининов клирънс <30 ml/min.

Необходимо е повишено внимание при употреба на LysaKare при пациенти с креатининов клирънс между 30 и 50 ml/min поради потенциално повишен риск от преходна хиперкалиемия при тези пациенти. Фармакокинетичният профил и профилът на безопасност на лутециевия (177Lu) оксодотреотид при пациенти с тежко бъбречно увреждане на изходно ниво (креатининов клирънс <30 ml/min по формулата на Cockcroft‑Gault) или терминален стадий на бъбречна болест не са проучени. Лечението с лутециев (177Lu) оксодотреотид при пациенти с бъбречна недостатъчност с креатининов клирънс <30 ml/min е противопоказано. Лечението с лутециев (177Lu) оксодотреотид при пациенти с креатининов клирънс на изходно ниво <40 ml/min (като се използва формулата на Cockcroft‑Gault) не се препоръчва. Не се препоръчва коригиране на дозата при пациенти с нарушена бъбречна функция с креатининов клирънс на изходно ниво ≥40 ml/min и поради това съотношението полза/риск при тези пациенти винаги трябва да се преценява внимателно. Преценката трябва да включва отчитане на увеличения риск от преходна хиперкалиемия при тези пациенти (вж. точка 4.4).

Педиатрична популация
Безопасността и ефикасността на LysaKare при деца на възраст под 18 години не са установени.

Липсват данни.

Начин на приложение

За интравенозно приложение.

За постигане на оптимална защита на бъбреците LysaKare трябва да се прилага като 4-часова инфузия (250 ml/час), започваща 30 минути преди приложението на лутециев (177Lu) оксодотреотид.

Предпочитаният начин на приложение е инфузия на LysaKare и лутециев (177Lu) оксодотреотид през отделен венозен достъп във всяка от ръцете на пациента. Въпреки това, ако не може да се използват две интравенозни линии поради лош венозен достъп или предпочитания на лечебното заведение/клиничен опит, LysaKare и лутециевия (177Lu) оксодотреотид може да се вливат през една и съща линия чрез трипътно кранче, като се вземат предвид скоростта на вливане и поддържането на венозния достъп. Дозата на аминокиселинния разтвор не трябва да се намалява, дори ако лутециевия (177Lu) оксодотреотид се прилага при намалена доза.

4.3	Противопоказания

· Свръхчувствителност към активните вещества или към някое от помощните вещества, изброени в точка 6.1.
· Предварително съществуваща клинично значима хиперкалиемия, ако не е коригирана в достатъчна степен преди започване на инфузията LysaKare (вж. точка 4.4).

4.4	Специални предупреждения и предпазни мерки при употреба

Хиперкалиемия

[bookmark: _Hlk176332404]При повечето пациенти, получаващи LysaKare, настъпва временно повишаване на серумните нива на калий, като максималните серумни нива на калий се достигат след приблизително 4 до 5 часа от началото на инфузията и обикновено се връщат към нормалните нива до 24 часа от началото на инфузията на аминокиселинния разтвор. Такива повишения като цяло са леки и преходни. При пациентите с понижен креатининов клирънс може да има повишен риск от преходна хиперкалиемия (вж. „Бъбречно увреждане“ в точка 4.4).

Серумните нива на калий трябва да бъдат изследвани преди всяко приложение на LysaKare. Ако се установи хиперкалиемия, трябва да се проверят анамнезата на пациента за хиперкалиемия и всички съпътстващи лекарствени продукти. Хиперкалиемията трябва да бъде съответно коригирана преди да се започне инфузията (вж. точки 4.3 и 5.1).

[bookmark: _Hlk192782804]В случай на клинично значима хиперкалиемия пациентите трябва да се изследват повторно преди инфузията LysaKare, за да се потвърди, че хиперкалиемията е коригирана успешно (вж. точка 5.1). Пациентите трябва да се наблюдават внимателно за признаци и симптоми на хиперкалиемия, напр. диспнея, слабост, скованост, болка в гърдите и сърдечна симптоматика (промени в проводимостта и сърдечни аритмии). Преди изписването на пациента трябва да се направи електрокардиограма (ЕКГ).

Жизнените показатели трябва да се проследяват по време на инфузията, независимо от изходните серумни нива на калий. Пациентите трябва да бъдат насърчавани да се хидратират и да уринират често преди, в деня на и в деня след приложението (напр. 1 чаша вода на всеки час), за да се улесни елиминирането на излишния серумен калий.

Ако се развият симптоми на хиперкалиемия по време на инфузията LysaKare, трябва да се предприемат подходящи корективни мерки. В случай на тежка симптоматична хиперкалиемия трябва да се обмисли преустановяване на инфузията LysaKare, като се вземе предвид съотношението полза/риск – защита на бъбреците спрямо възникване на остра хиперкалиемия.

Бъбречно увреждане

Употребата на аргинин и лизин не е проучвана специално при пациенти с бъбречно увреждане. Аргинин и лизин се екскретират и реабсорбират в значителна степен от бъбреците и тяхната ефикасност за намаляването на радиационната експозиция на бъбреците зависи от това. Поради потенциала за клинични усложнения, свързани с обемно претоварване и повишаване на серумното ниво на калий, които се свързват с употребата на LysaKare, този лекарствен продукт не трябва да се прилага при пациенти с креатининов клирънс <30 ml/min. Бъбречната функция (креатинин и креатининов клирънс) трябва да се изследва преди всяко приложение.

[bookmark: _Hlk176332854][bookmark: _Hlk176332883]Необходимо е повишено внимание при употреба на LysaKare при пациенти с креатининов клирънс между 30 и 50 ml/min поради потенциално повишения риск от преходна хиперкалиемия при тези пациенти. Фармакокинетичният профил и профилът на безопасност на лутециевия (177Lu) оксодотреотид при пациенти с тежко бъбречно увреждане на изходно ниво (креатининов клирънс <30 ml/min по формулата на Cockcroft‑Gault) или терминален стадий на бъбречна болест не са проучени. Лечението с лутециев (177Lu) оксодотреотид при пациенти с бъбречна недостатъчност с креатининов клирънс <30 ml/min е противопоказано. Лечението с лутециев (177Lu) оксодотреотид при пациенти с креатининов клирънс на изходно ниво <40 ml/min (като се използва формулата на Cockcroft‑Gault) не се препоръчва. Не се препоръчва коригиране на дозата при пациенти с нарушена бъбречна функция с креатининов клирънс на изходно ниво ≥40 ml/min и поради това съотношението полза/риск при тези пациенти винаги трябва да се преценява внимателно. Преценката трябва да включва отчитане на увеличения риск от преходна хиперкалиемия при тези пациенти.

Чернодробно увреждане

Употребата на аргинин и лизин не е проучвана при пациенти с тежко чернодробно увреждане. Чернодробната функция (аланин аминотрансфераза [ALT], аспартат аминотрансфераза [AST], албумин, билирубин) трябва да се изследва преди всяко приложение.

Необходимо е повишено внимание при употреба на LysaKare при пациенти с тежко чернодробно увреждане, както и при случаи или на обща билирубинемия >3 пъти над горната граница на нормата, или при комбинация на албуминемия <30 g/l и международно нормализирано съотношение (international normalised ratio [INR]) >1,5 по време на лечението. При тези обстоятелства не се препоръчва лечение с лутециев (177Lu) оксодотреотид.

Сърдечна недостатъчност

Поради потенциала за клинични усложнения, свързани с обемно претоварване, е необходимо внимание при употребата на аргинин и лизин при пациенти с тежка сърдечна недостатъчност, определена като клас III или IV според класификацията на Нюйоркската кардиологична асоциация (New York Heart Association, NYHA).

Не се препоръчва лечение с лутециев (177Lu) оксодотреотид при пациенти с тежка сърдечна недостатъчност, определена като клас III или IV според класификацията на NYHA. Поради това, съотношението полза/риск за тези пациенти трябва винаги да се преценява внимателно като се вземе предвид обема и осмолалитета на разтвора LysaKare.

Метаболитна ацидоза

Метаболитна ацидоза се наблюдава при комплексни аминокиселинни разтвори, прилагани като част от протоколи за общо парентерално хранене (ОПХ). Промените на алкално-киселинното равновесие изменят равновесието на извънклетъчния и вътреклетъчния калий и развитието на ацидоза може да е свързано с бързи повишения на нивото на калий в плазмата. При употреба на LysaKare също се наблюдава метаболитна ацидоза, отчетена само при лабораторни изследвания, която обикновено отзвучава в рамките на 24 часа след приложението и е без клинични симптоми.

Тъй като LysaKare се прилага заедно с лутециев (177Lu) оксодотреотид, моля, вижте също точка 4.4 на КХП на лутециев (177Lu) оксодотреотид за допълнителни предупреждения, специфични за лечението с лутециев (177Lu) оксодотреотид.

4.5	Взаимодействие с други лекарствени продукти и други форми на взаимодействие

Не са провеждани проучвания за взаимодействията.

Не се очаква взаимодействие с други лекарствени продукти, тъй като няма информация, че други лекарствени продукти се реабсорбират по същия механизъм на реабсорбция в бъбреците.

4.6	Фертилитет, бременност и кърмене

Жени с детероден потенциал

Този лекарствен продукт няма съответна употреба при жени с детероден потенциал (вж. точка 4.1).

Контрацепция при мъже и жени

Не са провеждани проучвания с LysaKare при животни по отношение на токсичност за развитието. Тъй като LysaKare се използва с лутециев (177Lu) оксодотреотид, мъжете и жените с репродуктивен потенциал трябва да бъдат посъветвани да използват ефективна контрацепция по време на лечението с лутециев (177Lu) оксодотреотид. Моля, вижте също точка 4.6 на КХП на лутециев (177Lu) оксодотреотид за допълнителни указания, специфични за лечението с лутециев (177Lu) оксодотреотид.

Бременност

Липсват данни от употребата на аргинин и лизин при бременни жени.

Този лекарствен продукт няма съответна употреба при бременни жени. LysaKare се използва с лутециев (177Lu) оксодотреотид, който е противопоказан при установена или подозирана бременност или когато не е била изключена бременност, поради риска, свързан с йонизиращата радиация. Моля, вижте също точка 4.6 на КХП на лутециев (177Lu) оксодотреотид за допълнителни указания, специфични за лечението с лутециев (177Lu) оксодотреотид.

Не са провеждани проучвания по отношение на репродуктивната функция при животни (вж. точка 5.3).

Кърмене

[bookmark: _Hlk5277954]Аргинин и лизин, като естествено срещащи се аминокиселини, се екскретират в кърмата, но ефекти при новородени/кърмачета на естествено хранене са малко вероятни. Трябва да се избягва кърмене по време на лечение с лутециев (177Lu) оксодотреотид.

Фертилитет

Липсват данни за ефектите на аргинин и лизин върху фертилитета.

4.7	Ефекти върху способността за шофиране и работа с машини

LysaKare не повлиява или повлиява пренебрежимо способността за шофиране и работа с машини.

4.8	Нежелани лекарствени реакции

Обобщение на профила на безопасност

Има ограничени данни за профила на безопасност на инфузионен разтвор на аргинин и лизин без съпътстващо приложение на PRRT (вж. точка 5.1), което включва също употреба на антиеметици като премедикация и често включва съпътстваща употреба на краткодействащи соматостатинови аналози.

Основните нежелани реакции, които са свързани предимно с аминокиселинния разтвор, са гадене (приблизително 25%), повръщане (приблизително 10%) и хиперкалиемия. Тези нежелани реакции са предимно леки до умерени.

Табличен списък на нежеланите реакции

Изброените по-долу нежелани реакции са установени в публикации на проучвания, включващи аминокиселинни разтвори, които са били със същия състав като LysaKare по отношение на съдържанието на аминокиселини. Тези проучвания включват над 900 пациенти, получаващи повече от 2 500 дози аргинин и лизин по време на PRRT с различни радиомаркирани соматостатинови аналози.

Нежеланите реакции са изброени според системо-органен клас по MedDRA и по честота. Честотата е категоризирана, както следва: много чести (≥1/10), чести (≥1/100 до <1/10), нечести (≥1/1 000 до <1/100), редки (≥1/10 000 до <1/1 000), много редки (<1/10 000) и с неизвестна честота (от наличните данни не може да бъде направена оценка).

Таблица 1	Нежелани реакции

	Нежелана реакция
	Категория на честота

	Нарушения на метаболизма и храненето

	Хиперкалиемия
	С неизвестна честота

	Нарушения на нервната система

	Замаяност
	С неизвестна честота

	Главоболие
	С неизвестна честота

	Съдови нарушения

	Зачервяване на лицето
	С неизвестна честота

	Стомашно-чревни нарушения

	Гадене
	Много чести

	Повръщане
	Много чести

	Коремна болка
	С неизвестна честота



Съобщаване на подозирани нежелани реакции

Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез национална система за съобщаване, посочена в Приложение V.

4.9	Предозиране

В случай на свръххидратация или претоварване с разтворените аминокиселини елиминирането трябва да се подпомогне чрез форсирана диуреза и често изпразване на пикочния мехур.


5.	ФАРМАКОЛОГИЧНИ СВОЙСТВА

5.1	Фармакодинамични свойства

Фармакотерапевтична група: Всички други терапевтични продукти, детоксикиращи средства при антинеопластично лечение, АТС код: V03AF11

Механизъм на действие

Аргинин и лизин подлежат на гломерулна филтрация и конкурентно повлияват бъбречната резорбция на лутециев (177Lu) оксодотреотид, намалявайки доставената в бъбреците радиационна доза.

Клинична ефикасност и безопасност

Клиничната ефикасност и безопасност на аргинин и лизин се основават на публикуваните в литературата проучвания, които използват разтвори със същото съдържание на аргинин и лизин като LysaKare.

Наблюдаваната токсичност след приложение на PRRT се дължи непосредствено на абсорбираната от органите радиационна доза. Бъбреците са критичните органи за токсичност на лутециев (177Lu) оксодотреотид и тя е дозолимитираща, ако не се прилагат аминокиселини за намаляване на ъптейка и задържането в бъбреците.

Едно дозиметрично проучване, включващо 6 пациенти, показва, че 2,5% аминокиселинен разтвор на лизин и аргинин намалява радиационната експозиция на бъбреците с около 47% в сравнение с липсата на лечение, без да оказва ефект върху ъптейка на лутециев (177Lu) оксодотреотид в тумора. Това намаляване на радиационната експозиция на бъбреците намалява риска от бъбречно увреждане, предизвикано от радиацията.

Въз основа на публикация на най-голямото проучване, използващо аргинин и лизин в същите количества като LysaKare, средната абсорбирана от бъбреците доза, определена от планарна образна дозиметрия, е 20,1±4,9 Gy, която е под установения праг за поява на бъбречна токсичност – 23 Gy.

Проведено е многоцентрово открито проучване фаза IV за оценка на ефекта на LysaKare върху серумните концентрации на калий и за характеризиране на профила на безопасност. Общо 41 пациенти с гастро‑ентеро‑панкреатични невроендокринни тумори (GEP‑NETs), положителни за соматостатинов рецептор (SSTR), които отговарят на условията за лечение с лутециев (177Lu) оксодотреотид, получават LysaKare без PRRT. Първичната крайна точка е да се оценят серумните нива на калий 2, 4, 6, 8, 12 и 24 часа след приложение на LysaKare. При 25 пациенти, които могат да бъдат оценени при първичния анализ, средната стойност (SD) на серумното ниво на калий преди прилагане на дозата е 4,33 (0,39) mmol/l и достига пикова стойност 4,92 (0,65) mmol/l 4 часа след прилагане на дозата с абсолютна средна промяна (SD) 0,60 (0,67) mmol/l, след което постепенно се връща към стойности около нивото преди прилагане на дозата, със средна стойност на серумното ниво на калий 4,40 (0,39) mmol/l и абсолютна средна промяна на серумния калий 0,07 (0,39) mmol/l 24 часа след прилагане на дозата (Фигура 1). Средната стойност (SD) на максималната промяна на серумния калий е 0,82 (0,617) mmol/l (диапазон: -0,6 до 2,6 mmol/l). Медианата на времето (диапазон) до максималната промяна в серумния калий е 4,3 часа (2 до 24 часа).

[bookmark: _Toc169615075][bookmark: _hd7_Figure_5_1_Mean__SD__c22121]Фигура 1	Средна стойност (SD) на профилите концентрация-време за нивата на серумния калий

По време на това проучване не са съобщени сериозни нежелани събития, водещи до временно спиране или преустановяване на лечението. Като цяло профилът на безопасност на LysaKare остава в съответствие с настоящия профил на безопасност, както е представен, въз основа на литературата и клиничната практика.

5.2	Фармакокинетични свойства

Аргинин и лизин са естествено срещащи се аминокиселини, които следват физиологичните фармакокинетични етапи и биохимични процеси след инфузия.

Абсорбция

LysaKare е предназначен за интравенозно приложение и поради това има 100% бионаличност.

Разпределение

След интравенозно приложение се наблюдават преходни повишения на нивата на аргинин и лизин в плазмата, след което силно водоразтворимите аминокиселини бързо се разпределят в тъканите и течностите на организма.

Биотрансформация

Подобно на други естествено срещащи се аминокиселини, аргинин и лизин играят ролята на градивни елементи в анаболизма на протеините и служат като прекурсори за редица други продукти, включително азотен оксид, урея, креатинин и ацетилкоензим А.

Елиминиране

Аргинин и лизин се разпределят бързо. Въз основа на едно проучване с 30 g аргинин, приложен чрез инфузия в рамките на 30 минути, плазменото елиминиране на аминокиселини преминава през поне двуфазен или трифазен спад, като нивата се връщат до изходното ниво в рамките на 6 часа след приложение на дозата. Първоначалният бърз клирънс е чрез гломерулна филтрация в бъбреците през първите 90 минути след инфузията. Останалото количество аминокиселина се отстранява чрез неренален клирънс.

Педиатрична популация

Липсват фармакокинетични данни за употребата на аргинин и лизин в същата доза, като в LysaKare, и за същото показание при педиатрични пациенти.

5.3	Предклинични данни за безопасност

Не са провеждани неклинични проучвания с LysaKare.


6.	ФАРМАЦЕВТИЧНИ ДАННИ

6.1	Списък на помощните вещества

Вода за инжекции

6.2	Несъвместимости

При липса на проучвания за съвместимост този лекарствен продукт не трябва да се смесва с други лекарствени продукти.

6.3	Срок на годност

2 години

6.4	Специални условия на съхранение

Да се съхранява под 25°C.

6.5	Вид и съдържание на опаковката

Инфузионен сак от поливинилхлоридполипропилен (PPVC), съдържащ 1 000 ml разтвор, опакован във многослойно прозрачно фолио от полиетилен полиамин/алуминий.

[bookmark: OLE_LINK1]6.6	Специални предпазни мерки при изхвърляне

Този лекарствен продукт е само за еднократна употреба.
Не го изваждайте от вторичната опаковка преди готовност за употреба.
Не използвайте, ако вторичната опаковка е била преди това отворена или повредена. Вторичната опаковка предпазва от влага.
Не свързвайте повторно частично използвани сакове.
LysaKare не трябва да се разрежда.
Не използвайте разтвори, които са мътни или имат утайка. Това може да е признак, че продуктът не е стабилен или че разтворът е замърсен.
След отваряне на опаковката съдържанието трябва да се използва незабавно.

Неизползваният лекарствен продукт или отпадъчните материали от него трябва да се изхвърлят в съответствие с местните изисквания.


7.	ПРИТЕЖАТЕЛ НА РАЗРЕШЕНИЕТО ЗА УПОТРЕБА

8.	НОМЕР(А) НА РАЗРЕШЕНИЕТО ЗА УПОТРЕБА

EU/1/19/1381/001


9.	ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА

Дата на първо разрешаване: 25 юли 2019 г.
Дата на последно подновяване: 25 април 2024 г.


10.	ДАТА НА АКТУАЛИЗИРАНЕ НА ТЕКСТА


Подробна информация за този лекарствен продукт е предоставена на уебсайта на Европейската агенция по лекарствата https://www.ema.europa.eu.

























ПРИЛОЖЕНИЕ II

A.	ПРОИЗВОДИТЕЛ, ОТГОВОРЕН ЗА ОСВОБОЖДАВАНЕ НА ПАРТИДИ

Б.	УСЛОВИЯ ИЛИ ОГРАНИЧЕНИЯ ЗА ДОСТАВКА И УПОТРЕБА

В.	ДРУГИ УСЛОВИЯ И ИЗИСКВАНИЯ НА РАЗРЕШЕНИЕТО ЗА УПОТРЕБА

Г.	УСЛОВИЯ ИЛИ ОГРАНИЧЕНИЯ ЗА БЕЗОПАСНА И ЕФЕКТИВНА УПОТРЕБА НА ЛЕКАРСТВЕНИЯ ПРОДУКТ



A.	ПРОИЗВОДИТЕЛ, ОТГОВОРЕН ЗА ОСВОБОЖДАВАНЕ НА ПАРТИДИ

Име и адрес на производителя, отговорен за освобождаване на партидите

Laboratoire Bioluz
Zone Industrielle de Jalday
64500 Saint Jean de Luz
Франция


Б.	УСЛОВИЯ ИЛИ ОГРАНИЧЕНИЯ ЗА ДОСТАВКА И УПОТРЕБА

Лекарственият продукт се отпуска по ограничено лекарско предписание (вж. Приложение I: Кратка характеристика на продукта, точка 4.2).


В.	ДРУГИ УСЛОВИЯ И ИЗИСКВАНИЯ НА РАЗРЕШЕНИЕТО ЗА УПОТРЕБА

1. Периодични актуализирани доклади за безопасност (ПАДБ)

Изискванията за подаване на ПАДБ за този лекарствен продукт са посочени в списъка с референтните дати на Европейския съюз (EURD списък), предвиден в чл. 107в, ал. 7 от Директива 2001/83/ЕО, и във всички следващи актуализации, публикувани на европейския уебпортал за лекарства.


Г.	УСЛОВИЯ ИЛИ ОГРАНИЧЕНИЯ ЗА БЕЗОПАСНА И ЕФЕКТИВНА УПОТРЕБА НА ЛЕКАРСТВЕНИЯ ПРОДУКТ

1. План за управление на риска (ПУР)

Притежателят на разрешението за употреба (ПРУ) трябва да извършва изискваните дейности и действия, свързани с проследяване на лекарствената безопасност, посочени в одобрения ПУР, представен в Модул 1.8.2 на разрешението за употреба, както и във всички следващи одобрени актуализации на ПУР.

Актуализиран ПУР трябва да се подава:
1. по искане на Европейската агенция по лекарствата;
1. винаги, когато се изменя системата за управление на риска, особено в резултат на получаване на нова информация, която може да доведе до значими промени в съотношението полза/риск, или след достигане на важен етап (във връзка с проследяване на лекарствената безопасност или свеждане на риска до минимум).

























ПРИЛОЖЕНИЕ III

ДАННИ ВЪРХУ ОПАКОВКАТА И ЛИСТОВКА























A. ДАННИ ВЪРХУ ОПАКОВКАТА



ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА

Многослойно прозрачно фФолио от полиетилен полиамин/алуминий


1.	ИМЕ НА ЛЕКАРСТВЕНИЯ ПРОДУКТ

LysaKare 25 g/25 g инфузионен разтвор
L-аргининов хидрохлорид/L-лизинов хидрохлорид


2.	ОБЯВЯВАНЕ НА АКТИВНОТО(ИТЕ) ВЕЩЕСТВО(А)

Всеки сак от 1 000 ml съдържа 25 g L-аргининов хидрохлорид и 25 g L-лизинов хидрохлорид.


3.	СПИСЪК НА ПОМОЩНИТЕ ВЕЩЕСТВА

Помощно вещество: вода за инжекции


4.	ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА

Инфузионен разтвор

1 000 ml


5.	НАЧИН НА ПРИЛОЖЕНИЕ И ПЪТ(ИЩА) НА ВЪВЕЖДАНЕ

Преди употреба прочетете листовката.
Интравенозно приложение
Само за еднократна употреба.
Не изваждайте от вторичната опаковка преди готовност за употреба.


6.	СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА

Да се съхранява на място, недостъпно за деца.


7.	ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО


8.	ДАТА НА ИЗТИЧАНЕ НА СРОКА НА ГОДНОСТ

Годен до:


9.	СПЕЦИАЛНИ УСЛОВИЯ НА СЪХРАНЕНИЕ

Да се съхранява под 25C.


10.	СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА

Не свързвайте повторно частично използвани сакове.


11.	ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА

12.	НОМЕР(А) НА РАЗРЕШЕНИЕТО ЗА УПОТРЕБА

EU/1/19/1381/001


13.	ПАРТИДЕН НОМЕР

Партида:


14.	НАЧИН НА ОТПУСКАНЕ


15.	УКАЗАНИЯ ЗА УПОТРЕБА


16.	ИНФОРМАЦИЯ НА БРАЙЛОВА АЗБУКА

Прието е основание да не се включи информация на Брайлова азбука.


17.	УНИКАЛЕН ИДЕНТИФИКАТОР — ДВУИЗМЕРЕН БАРКОД

Двуизмерен баркод с включен уникален идентификатор


18.	УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА

PC
SN
NN



ДАННИ, КОИТО ТРЯБВА ДА СЪДЪРЖА ПЪРВИЧНАТА ОПАКОВКА

Инфузионен сак от полипропиленвинилхлорид (PРVC)


1.	ИМЕ НА ЛЕКАРСТВЕНИЯ ПРОДУКТ

LysaKare 25 g/25 g инфузионен разтвор
L-аргининов хидрохлорид/L-лизинов хидрохлорид


2.	ОБЯВЯВАНЕ НА АКТИВНОТО(ИТЕ) ВЕЩЕСТВО(А)

Всеки сак от 1 000 ml съдържа 25 g L-аргининов хидрохлорид и 25 g L-лизинов хидрохлорид.


3.	СПИСЪК НА ПОМОЩНИТЕ ВЕЩЕСТВА

Помощно вещество: вода за инжекции


4.	ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА

Инфузионен разтвор

1 000 ml


5.	НАЧИН НА ПРИЛОЖЕНИЕ И ПЪТ(ИЩА) НА ВЪВЕЖДАНЕ

Преди употреба прочетете листовката.
Интравенозно приложение
Само за еднократна употреба.
Не изваждайте от вторичната опаковка преди готовност за употреба.


6.	СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА

Да се съхранява на място, недостъпно за деца.


7.	ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО


8.	ДАТА НА ИЗТИЧАНЕ НА СРОКА НА ГОДНОСТ

Годен до:


9.	СПЕЦИАЛНИ УСЛОВИЯ НА СЪХРАНЕНИЕ

Да се съхранява под 25C.


10.	СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА

Не свързвайте повторно частично използвани сакове.


11.	ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА

12.	НОМЕР(А) НА РАЗРЕШЕНИЕТО ЗА УПОТРЕБА

EU/1/19/1381/001


13.	ПАРТИДЕН НОМЕР

Партида:


14.	НАЧИН НА ОТПУСКАНЕ


15.	УКАЗАНИЯ ЗА УПОТРЕБА


16.	ИНФОРМАЦИЯ НА БРАЙЛОВА АЗБУКА

Прието е основание да не се включи информация на Брайлова азбука.


17.	УНИКАЛЕН ИДЕНТИФИКАТОР — ДВУИЗМЕРЕН БАРКОД


18.	УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА


























Б. ЛИСТОВКА

Листовка: информация за пациента

LysaKare 25 g/25 g инфузионен разтвор
L-аргининов хидрохлорид/ L-лизинов хидрохлорид 
(L-arginine hydrochloride/L-lysine hydrochloride)

Прочетете внимателно цялата листовка, преди да започнете да използвате това лекарство, тъй като тя съдържа важна за Вас информация.
· Запазете тази листовка. Може да се наложи да я прочетете отново.
· Ако имате някакви допълнителни въпроси, попитайте Вашия лекар.
· Ако получите някакви нежелани реакции, уведомете Вашия лекар. Това включва и всички възможни нежелани реакции, неописани в тази листовка. Вижте точка 4.

Какво съдържа тази листовка

1.	Какво представлява LysaKare и за какво се използва
2.	Какво трябва да знаете, преди да Ви бъде приложен LysaKare
3.	Как се прилага LysaKare
4.	Възможни нежелани реакции
5.	Как да съхранявате LysaKare
6.	Съдържание на опаковката и допълнителна информация


1.	Какво представлява LysaKare и за какво се използва

Какво представлява LysaKare
LysaKare съдържа активните вещества аргинин и лизин - две различни аминокиселини. Те принадлежат към група лекарства, които се използват за намаляване на нежеланите реакции на лекарство против рак.

За какво се използва LysaKare
LysaKare се използва при възрастни пациенти за защита на бъбреците от ненужна радиация по време на лечение с Lutathera (лутециев (177Lu) оксодотреотид), радиоактивно лекарство, което се използва за лечение на определени тумори.


2.	Какво трябва да знаете, преди да Ви бъде приложен LysaKare

Спазвайте внимателно всички инструкции на Вашия лекар. Тъй като заедно с LysaKare ще получавате друго лекарство - Lutathera, прочетете внимателно листовката на Lutathera, както и тази листовка.
Ако имате някакви допълнителни въпроси, свързани с употребата на това лекарство, попитайте Вашия лекар, медицинска сестра или фармацевт.

Не трябва да Ви се прилага LysaKare
· ако сте алергични към аргинин, лизин или към някоя от останалите съставки на това лекарство (изброени в точка 6).
· ако имате високи нива на калий в кръвта (хиперкалиемия).

Предупреждения и предпазни мерки
Ако някое от изброените по-долу състояния се отнася за Вас, трябва да кажете на Вашия лекар преди да Ви бъде приложен LysaKare:
· ако имате подути стъпала и глезени, отделяте твърде много или недостатъчно количество урина, ако имате сърбеж или задух (признаци и симптоми на хронично бъбречно заболяване).
· ако имате сърбеж, пожълтяване на кожата или ако бялата част на очите пожълтее, ако имате гадене или повръщане, умора, загуба на апетит, болка в горната дясна част на корема, тъмна или кафява урина или ако по-лесно от обикновено получавате кървене или синини (признаци и симптоми на чернодробно заболяване).
· ако имате задух, затруднено дишане, когато сте в легнало положение, и подуване на стъпалата или краката (признаци и симптоми на сърдечна недостатъчност).

Незабавно трябва да кажете на Вашия лекар, ако получите някой от следните симптоми по време на лечението с LysaKare:
· ако се чувствате уморени, загубите апетит, забележите промени в пулса и/или имате замъглено мислене (признаци и симптоми на метаболитна ацидоза).
· ако имате задух, слабост, скованост, болка в гърдите, сърцебиене или неритмична сърдечна дейност (признаци и симптоми на високо ниво на калий в кръвта (хиперкалиемия)).

Спазвайте съвета на Вашия лекар за това колко течности да пиете в деня на Вашето лечение, за да останете добре хидратирани.

Ако сте на възраст 65 години или повече, има по-голяма вероятност да имате проблеми с бъбреците и въз основа на резултатите от Вашите кръвни изследвания Вашият лекар ще определи дали може да бъдете лекувани с LysaKare.

Проследяване преди и по време на лечението с LysaKare
Вашият лекар ще поиска да Ви бъде направено първоначално изследване на кръвта, за да провери дали сте подходящи за това лечение, а след това редовно ще се правят кръвни изследвания по време на лечението за откриване на нежелани реакции колкото е възможно по-рано. При необходимост ще се проверява също и електрическата активност на сърцето Ви чрез изследване, наречено електрокардиограма (ЕКГ). Въз основа на получените резултати Вашият лекар може да реши да спре лечението Ви.

Лекарят ще провери нивото на калий в кръвта Ви и ще го коригира преди началото на инфузията, ако е прекалено високо. Лекарят ще провери също и функцията на Вашите бъбреци и черен дроб преди началото на инфузията. За останалите изследвания, които трябва да бъдат направени преди Вашето лечение, моля, прочетете листовката на Lutathera.

Деца и юноши
Това лекарство не трябва да се използва при деца и юноши на възраст под 18 години, тъй като не е известно дали то е безопасно и ефективно в тази възрастова група.

Други лекарства и LysaKare
Трябва да кажете на Вашия лекар, ако приемате, наскоро сте приемали или е възможно да приемате други лекарства.

Бременност, кърмене и фертилитет
Ако сте бременна или кърмите, смятате, че може да сте бременна или планирате бременност, посъветвайте се с Вашия лекар преди употребата на това лекарство, тъй като Lutathera не трябва да се използва при бременни жени, защото радиацията е опасна за нероденото дете. Трябва да се избягва кърмене по време на лечение с Lutathera.

Шофиране и работа с машини
Счита се, че е малко вероятно LysaKare да повлияе на Вашата способност да шофирате или работите с машини.


3.	Как се прилага LysaKare

Препоръчителната доза LysaKare разтвор е 1 l (1 000 ml). Трябва да получите цялата доза LysaKare, независимо от корекциите на дозата Lutathera.
LysaKare се прилага като инфузия (вливане) във вена. Инфузията LysaKare ще започне 30 минути преди прилагането на Lutathera и ще продължи за период от 4 часа.

Пациентите, които получават инфузии с аминокиселини, често изпитват гадене и повръщане. Затова 30 минути преди инфузията LysaKare ще Ви бъдат дадени лекарства, които да предотвратят гаденето и повръщането.

Ако сте получили повече от необходимата доза LysaKare
LysaKare ще се прилага в контролирана клинична обстановка и се доставя като сак с единична доза. Поради това е малко вероятно да получите по-голяма доза, отколкото трябва, тъй като Вашият лекар ще Ви наблюдава по време на лечението. Въпреки това в случай на предозиране ще получите подходящото лечение.

Ако имате някакви допълнителни въпроси, свързани с употребата на това лекарство, попитайте Вашия лекар.


4.	Възможни нежелани реакции

Както всички лекарства, това лекарство може да предизвика нежелани реакции, въпреки че не всеки ги получава.

Някои нежелани реакции могат да бъдат сериозни
Много чести (може да засегнат повече от 1 на 10 души):
· повръщане
· гадене

С неизвестна честота (от наличните данни не може да бъде направена оценка на честотата):
· високи нива на калий (които се наблюдават в кръвните изследвания)
· болка в корема
· замаяност

Други възможни нежелани реакции
С неизвестна честота (от наличните данни не може да бъде направена оценка на честотата):
· главоболие
· зачервяване на лицето

Съобщаване на нежелани реакции
Ако получите някакви нежелани реакции, уведомете Вашия лекар. Това включва всички възможни неописани в тази листовка нежелани реакции. Можете също да съобщите нежелани реакции директно чрез националната система за съобщаване, посочена в Приложение V. Като съобщавате нежелани реакции, можете да дадете своя принос за получаване на повече информация относно безопасността на това лекарство.


5.	Как да съхранявате LysaKare

Да се съхранява на място, недостъпно за деца.
Не използвайте това лекарство след срока на годност, отбелязан върху етикета след „Годен до:“. Срокът на годност отговаря на последния ден от посочения месец.
Да се съхранява под 25°C.
Няма да се налага Вие да съхранявате това лекарство. Правилното съхранение, използване и изхвърляне на това лекарство са отговорност на специалиста в съответното лечебно заведение. LysaKare ще Ви се прилага в контролирана клинична обстановка.

[bookmark: _Hlk5203933]Следващата информация е предназначена за медицинския специалист, който се грижи за Вас.
Не използвайте това лекарство:
· ако забележите, че разтворът е мътен или има утайка.
· ако външната опаковка е била преди това отворена или повредена.
· ако инфузионният сак е повреден или има изтичане на течност.


6.	Съдържание на опаковката и допълнителна информация

Какво съдържа LysaKare
· Активни вещества: аргинин и лизин.
Всеки инфузионен сак съдържа 25 g L-аргининов хидрохлорид и 25 g L-лизинов хидрохлорид.
· Други съставки: вода за инжекции.

Как изглежда LysaKare и какво съдържа опаковката
LysaKare 25 g/25 g инфузионен разтвор е бистър и безцветен разтвор без видими частици и се доставя в гъвкав пластмасов сак за еднократна употреба.
Всеки инфузионен сак съдържа 1 l LysaKare разтвор.

Притежател на разрешението за употреба
Advanced Accelerator Applications
[bookmark: _Hlk124931144]8-10 Rue Henri Sainte-Claire Deville
92500 Rueil-Malmaison
Франция

Производител
Laboratoire Bioluz
Zone Industrielle de Jalday
64500 Saint Jean de Luz
Франция

За допълнителна информация относно това лекарствo, моля, свържете се с локалния представител на притежателя на разрешението за употреба:
[bookmark: _Hlk142307345]
	België/Belgique/Belgien
Novartis Pharma N.V.
Tél/Tel: +32 2 246 16 11

	Lietuva
SIA Novartis Baltics Lietuvos filialas
Tel: +370 5 269 16 50


	България
Novartis Bulgaria EOOD
Тел: +359 2 489 98 28

	Luxembourg/Luxemburg
Novartis Pharma N.V.
Tél/Tel: +32 2 246 16 11


	Česká republika
Novartis s.r.o.
Tel: +420 225 775 111

	Magyarország
Novartis Hungária Kft.
Tel.: +36 1 457 65 00

	Danmark
Novartis Sverige AB
Tlf.: +46 8 732 32 00

	Malta
Novartis Pharma Services Inc.
Tel: +356 2122 2872

	[bookmark: _Hlk125031536]Deutschland
Novartis Pharma GmbH
Tel: +49 911 2730

	Nederland
Novartis Pharma B.V.
Tel: +31 88 04 52 111

	Eesti
SIA Novartis Baltics Eesti filiaal
Tel: +372 66 30 810

	Norge
Novartis Sverige AB
Tlf: +46 8 732 32 00


	[bookmark: _Hlk115186017]Ελλάδα
ΒΙΟΚΟΣΜΟΣ ΑΕΒΕ
Τηλ: +30 22920 63900
ή
Novartis (Hellas) A.E.B.E.
Τηλ: +30 210 281 17 12

	Österreich
Novartis Pharma GmbH
Tel: +43 1 86 6570

	España
Novartis Farmacéutica, S.A.
Tel: +34 93 306 42 00

	Polska
Novartis Poland Sp. z o.o.
Tel.: +48 22 375 4888


	France
Novartis Pharma S.A.S.
Tél: +33 1 55 47 66 00

	Portugal
Novartis Farma - Produtos Farmacêuticos, S.A.
Tel: +351 21 000 8600


	Hrvatska
Novartis Hrvatska d.o.o.
Tel. +385 1 6274 220

	România
Novartis Pharma Services Romania SRL
Tel: +40 21 31299 01


	[bookmark: _Hlk142491945]Ireland
Novartis Ireland Limited
Tel: +353 1 260 12 55

	Slovenija
Novartis Pharma Services Inc.
Tel: +386 1 300 75 50


	Ísland
Novartis Sverige AB
Sími: +46 8 732 32 00

	Slovenská republika
Novartis Slovakia s.r.o.
Tel: +421 2 5542 5439


	Italia
Novartis Farma S.p.A.
Tel: +39 02 96 54 1

	Suomi/Finland
Novartis Sverige AB
Puh/Tel: +46 8 732 32 00


	Κύπρος
ΒΙΟΚΟΣΜΟΣ ΑΕΒΕ
Τηλ: +30 22920 63900
ή
Novartis Pharma Services Inc.
Τηλ: +357 22 690 690

	Sverige
Novartis Sverige AB
Tel: +46 8 732 32 00


	Latvija
SIA Novartis Baltics
Tel: +371 67 887 070

	



Дата на последно преразглеждане на листовката

Други източници на информация

Подробна информация за това лекарствo е предоставена на уебсайта на Европейската агенция по лекарствата https://www.ema.europa.eu.

